runetrust/blame-folketinget-dk huggingface dataset:
Keld Albrechtsen (EL), 2000-03-15:
Nu var jeg også noget forbløffet, da jeg så statsministeren refereret for at hævde, at der er en fortrydelsesret, og derfor vil jeg godt spørge statsministeren helt konkret: Er der i Unionstraktaten indbygget en fortrydelsesret, altså en artikel i Traktaten, som giver et land, der er med i euroens tredje fase, den fælles mønt, ret til at udtræde af den fælles mønt og igen etablere sin egen valuta?
Kim Behnke (FP), 1997-10-23:
Embedsmænd, der er blevet ansat og pludselig er blevet til kontorchefer, kigger sig omkring på det tomme kontor og ved ikke, hvad de skal få tiden til at gå med, og så kan man altid nedsætte et nyt råd eller et nyt udvalg og få sit skrivebord fyldt med papirer og folk ansat under sig.
Jan Johansen (S), 2014-11-13:
Konkret betyder lovforslaget, at kravene skærpes til stiftelse af andelsboliger ved at hæve minimumsdeltagelsen ved stiftelsen til 60 pct. af lejerne, så det er sikret, at der er nok andelshavere til at sikre en sund økonomi; at der stilles krav om sammenlignelige budgetter; at pligten til at indberette nøgleoplysninger om lån ydet til andelsboligforeningen også omfatter andre långivere end pengeinstitutter og realkreditinstitutter; at der indføres cvr-registrering af andelsboligforeningen.
Benny Engelbrecht (S), 2019-11-06:
Helsted er angivet som støjområde i Vejdirektoratets støjhandlingsplan, og området beliggende langs E45's østside er væsentlig støjplaget og indgår derfor i de videre undersøgelser om prioritering af fremtidige midler til støjafskærmning, hvis ellers der er en forligskreds, som vil være med i det.
Christian Poll (ALT), 2018-01-09:
Der er det utrolig vigtigt for mig, at den type tiltag får max. frihed og max. kreativitet at kunne blive udført på den mest samfundsmæssigt fornuftige måde, hvor der bliver fundet kreative løsninger, løsninger, der skaber synergi imellem forskellige funktioner, og hvor man støder på så få barrierer som muligt for de gode løsninger.
Mette Reissmann (S), 2013-02-21:
Med hensyn til hvorvidt man nu straffer en generation, er jeg fuldstændig uenig med fru Rosa Lund, for det handler om, at der faktisk er en enorm mængde udefra kommende faktorer, som gør, at hvis det er sådan, at vi også skal sikre, at vi får skabt lige præcis de job, hvilket også Enhedslisten naturligvis bakker op om, bliver vi nødt til at foretage nogle omrokeringer, hvor alle skal bidrage.
Magnus Heunicke (S), 2011-11-16:
Erhvervs- og vækstministerens fortid som DKP-formand er kendt; den sovjetiske støtte til DKP er kendt, og den er beskrevet af den PET-kommission, som vi i Folketinget selv har nedsat; og ministeren har offentligt lagt afstand til DKP og det, som DKP stod for.
Rune Lund (EL), 2006-10-24:
Jeg står her med en rapport fra det svenske trafikforskningsinstitut, TFK, fra 2002, som f.eks. beskriver, at man bruger 32 pct. færre transporter til samme mængde gods, 15 pct. mindre brændstofforbrug, 23 pct. færre omkostninger og har 15 pct. mindre luftforurening.
Mikkel Bjørn (DF), 2025-05-09:
Så hvis man har slået en af vores medarbejdere ned med en flaske og spyttet på ham for nogle år siden, kan man godt få dansk statsborgerskab, også selv om man for nylig har underskrevet en falsk tro og love-erklæring, hvor man bilder ministeriet ind, at man aldrig nogen sinde har begået noget ulovligt og indleverer den til ministeriet, som efterfølgende finder ud af, at vedkommende har begået noget lovligt.
Elsebeth Gerner Nielsen (RV), 1997-11-20:
Jeg er altså meget enig med forslagsstillerne i indkredsningen af de fejl og mangler, direktivet lider under, men vi føler os ikke overbevist om, at alle de foreslåede løsninger er de mest hensigtsmæssige. Desuden vil vi ikke risikere, at vi kommer i samme situation som den, vi oplevede forleden, da fødevareministeren var nede og forhandle fiskekvoter m.v., og hvor han var udstyret med et så stramt mandat, at han ikke kunne gå ind i forhandlingerne, da det blev nødvendigt.
Pia Larsen (V), 2006-03-15:
Regeringen har i dag afsat omkring 46 mio. kr. om året til oplysningsformål, der vedrører udviklingslandene, og heraf går ca. 20 mio. kr. til projektrelaterede oplysningsaktiviteter, som kan søges af private organisationer i forbindelse med gennemførelsen af konkrete udviklingsprojekter i udviklingslandene, som er blevet godkendt under ngo-bevillingen.
Jens Joel (S), 2016-10-12:
Men hvis man ikke også siger B, når man har sagt A, så risikerer vi jo desværre, at det ikke kommer til at skabe arbejdspladser i Danmark, ikke kommer til at skabe 1.000 arbejdspladser i Holstebroområdet, men derimod kommer til at skabe arbejdspladser i Italien eller i Tyskland eller et andet sted, hvor vi skal købe vores bioætanol.
Lotte Rod (RV), 2012-02-03:
På den ene side kan man jo ikke blive forarget over det, man ser i fjernsynet om, hvordan høns har det, når man på den anden side samtidig står i Netto og vil købe det allerbilligste, for vi forbrugere er jo med til at vælge, hvad vi køber, og dermed også, hvad der kan sælges, og hvad der bliver produceret.
Pia Olsen Dyhr (SF), 2010-11-18:
Det korrekte er jo, at det er nogle andre sanktioner, vi taler om, og vil ordføreren ikke give mig ret i, at det allerede i dag er muligt at lave det, der hedder budgetsanktioner, altså holde penge tilbage på det fælles EU-budget, og at det ikke er en ny form for sanktioner, der bliver indført?
Bent Bøgsted (DF), 2002-02-22:
Der står, at enhver arbejdstager og enhver arbejdsgiver har frihed til at melde sig ind i henholdsvis arbejdstager- og arbejdsgiverorganisationer eller at undlade at gøre det. Hvordan problemet løses bliver op til regeringen at finde ud af, og derfor glæder det mig, at beskæftigelsesministeren har nedsat et embedsmandsudvalg til at finde en løsning.
Christian H. Hansen (DF), 2004-03-25:
Vi kan ikke støtte nogen af de tre fremsatte beslutningsforslag, og vi er egentlig lidt foruroliget over, at SF er begyndt at svigte forbrugerne, men så må de, der er tilbage til at beskytte forbrugerne, sørge for, at vi virkelig kommer til at stå samlet, for vi skulle nødig komme ud i en situation, hvor der var nogle, der hoppede med på SF's vogn.
Ole Sohn (SF), 2004-05-26:
Jeg er lidt ked af på hr. Lars Barfoeds vegne, at han ikke har haft tid til at læse aviser den sidste uges tid, for derved kunne han have konstatet, at både Velfærdskommissionen og ikke mindst Det Økonomiske Råd i den grad har konstateret, at regeringens økonomiske politik i den grad er uholdbar.
Pia Gjellerup (S), 2002-03-20:
Ja, vi har jo prøvet at udarbejde finanslovforslag en hel del gange, ansvarligt, på en måde, som fik dansk økonomi til at hænge fornemt sammen; som fik dansk økonomi til at udvikle sig, og det er jeg såmænd ganske tilfreds med at man kan se på historien og se, hvad er det, der faktisk er lykkedes.
Eva Kjer Hansen (V), 2023-05-09:
Det er noget, som de danske virksomheder efterlyser, altså faglært og uddannet arbejdskraft, og med dette lovforslag giver vi jo muligheden for, at man som dagpengemodtager kan få 110 pct., så man i resten af indeværende år får mulighed for at have lidt flere penge mellem hænderne, hvis man nu starter på en erhvervsuddannelse.
Steen Gade (SF), 2014-04-01:
Jeg kan forstå, at 34 pct. lige præcis er så meget, man skal nå i 2020, men så har jeg også læst, at Venstre går ind for, at vi skal lave noget nabolandstjek, så vi egentlig ikke skal gå videre end det, vi i forvejen er forpligtede til i EU, og det er jo så 30 pct.
Thomas Jensen (S), 2012-05-22:
Det er nemlig sådan med de der børnefamilier, som hr. Ole Birk Olesen kerer sig om, og som skal have mulighed for at være sammen med deres børn og mulighed for at passe et arbejde, at hvis man har gode, velfungerende daginstitutioner, gode SFO'er og har en god, veludviklet offentlig sektor på det område, vil det også være med til at sikre, at arbejdsudbuddet bliver højt, for mens mor og far er på arbejde, bliver børnene passet et sted.
Thor Pedersen (V), 2000-12-13:
Så det er for os afgørende, at patienterne nu får de rettigheder, uanset hvordan et amtsråd er sammensat, uanset om det er Fyn eller ethvert andet amt, hr. Jan Petersen kan nævne, så ønsker vi at give den ret til danskerne som det fornemste at kunne stemme også med fødderne.
Martin Lidegaard (RV), 2015-12-17:
Så hvis man skal løse kommende vækstproblemer, og det vil være en positiv udfordring for Nordsjælland, så er det da nogle andre typer løsninger, der skal til, herunder f.eks. at Kystbanen fungerer og kan levere, at de kollektive transportformer, som vi har sat i gang i Nordsjælland, bliver udbygget og kommer til at gå på tværs, og at de veje, vi har i Nordsjælland, bliver udvidet og forbedret, i forhold til hvordan det er i dag.
Victoria Velasquez (EL), 2024-04-23:
Jeg tror faktisk, at det her kan være med til at skabe en rød tråd, altså at det faktisk bliver forpligtende, så vi går ind og kigger på det og siger, at vi har et problem her, både for at forstå, hvorfor folk ender i fattigdom, men også, hvad vi gør for at få dem ud af fattigdom.
Pernille Vigsø Bagge (SF), 2007-01-12:
Et høringssvar peger også på, at egu’en skal have anerkendelse af ungdomsuddannelse på linje med andre ungdomsuddannelser, og det tror jeg simpelt hen er en nødvendighed for, at vi kan indgyde de unge en følelse af, at de foretager sig noget meningsfyldt, noget gavnligt og frem for alt noget kompetencegivende.
Pernille Blach Hansen (S), 2002-01-30:
Det håber jeg da at miljøministeren er enig i, og hvis miljøministeren er det, vil jeg da gerne spørge: Hvordan hænger det sammen med de besparelser, der er på det lokale miljøsamarbejde, på græsrodsarbejdet, på vandløbsforbedringer, på skovene, på forskerstillinger, der nu forsvinder?
Katarina Ammitzbøll (KF), 2022-05-12:
Selv om vi selvfølgelig også har set præsident Orbán stå ved grænsen og byde ukrainske flygtninge velkommen – og det er selvfølgelig rigtig godt at se, at når der er en krig tæt på os, står vi også sammen – er det vigtigt, at vi ikke bare ligesom tænker, at så går det nok.
Morten Østergaard (RV), 2005-12-06:
Tit er det jo sådan, at når vi diskuterer itspørgsmål og digitalisering, bliver det betragtet som noget, der skaber grøfter og sætter nogle på et A-hold og nogle på et B-hold osv., men der er faktisk mange områder, hvor man kan bruge it til at skabe større tilgængelighed.
Ebbe Kalnæs (CD), 2001-04-05:
Den daglige drift, indholdet osv. er jeg helt enig i at man ikke politisk skal blande sig detaljeret i, men den helt overordnede strategi for, hvordan man skal anvende offentlig foretagsomhed i forskellige sammenhænge, skal have direkte link tilbage til det politiske niveau, og jeg vil understrege meget, at argumenter om, at det kan vi ikke rigtig gøre noget ved, det har vi en bestyrelse til at ordne og den slags ting,
Ole Hækkerup (S), 2013-05-07:
Jo, men jeg vil da bestemt tro – og det passer i hvert fald ind i mit kram at sige det – at hvis man skal være borgerens advokat, som hr. Peter Skaarup sagde, er opgaven selvfølgelig også at kigge på, hvad det er for nogle sager, der overhovedet har været på det her felt med æreskrænkelser
Pia Kjærsgaard (DF), 2007-04-26:
At SF her i dag har en ordfører, hr. Kamal Qureshi, som på sin hjemmeside deler danskere op i brune og hvide, er det, nogle kalder racisme; at De Radikale evig og altid har et problem med shariatilhængere i deres parti og faktisk ikke gør noget for at få dem verfet ud, er og har været et stort problem hos De Radikale; og sidst, men ikke mindst: at Enhedslisten, som sætter sig helt op på den høje hest, ser ud til at få en folketingskandidat, som overhovedet ikke kan finde ud af, om hun skal svare ja eller nej, når hun bliver stillet et konkret spørgsmål om dødsstraf, som ikke kan finde ud af, hvad hun mener om registrerede parforhold, og hvor det, der kommer fra hendes mund, er så ualmindelig tvetydigt, mener jeg virkelig er et problem, når vi nu er ude i den diskussion.
Klaus Kjær (DF), 1999-11-17:
Afskrivningsloven foreslås ændret på fem punkter, ejendomsavancebeskatningsloven foreslås ændret på fire punkter, kildeskatteloven, dødsbobeskatteloven og boafgiftsloven foreslås ændret på to punkter, og ejendomsværdiskatteloven foreslås ændret på fem punkter.
Mette Frederiksen (S), 2008-10-09:
Hvis fru Pia Kjærsgaard ikke vil være med til at annullere skattelettelserne, vil ordføreren så i dag love de patienter, der i dag står på venteliste, at der bliver tilført det milliardbeløb, der er nødvendigt, sådan at vi sikrer akutbehandling på kræft- og hjerteområdet?
Torsten Gejl (ALT), 2016-05-23:
Millionærskat er skat på løn i en eller anden grad, og det, som vi ser som det største problem, er, at man nu om dage kan investere store formuer uden overhovedet at skabe arbejdspladser, altså jobløs vækst, og det er egentlig en ting, vi hellere vil beskatte, end at tage en millionærskat i brug.
Jørn Jespersen (SF), 2000-04-28:
Jeg synes, det kunne være interessant at få at vide, hvorfor Venstre mener, at det kun er relevant, at man politisk beskæftiger sig med ledelse inden for det offentlige, og at det ikke er politisk relevant at beskæftige sig med ledelsesindsatsen i det private erhvervsliv.
Yvonne Herløv Andersen (CD), 2001-01-18:
Det er da en urimelighed, og det kan da reelt set ikke koste mange penge, for hvad enten folk vælger det ene eller det andet tilbud, så er det jo sådan, at den funktion at dø skal jo alligevel ske, og den er ikke altid lige gratis for det offentlige, hvis det drejer sig om terminal behandling.
Pernille Vermund (NB), 2020-10-08:
Når jeg siger, at det er gået over gevind, så er det jo, fordi man har reelle seksuelle overgreb og forulempelser og magtmisbrug, som er én ting, og man så har det, som jeg kalder en kikset flirt, eller noget, hvor man troede, at der skulle være noget, og det skulle der så ikke alligevel, eller måske til og med bare en fjollet lummer tone i den anden kategori, og når man blander de to ting sammen, bliver det simpelt hen at mudre debatten.
Lene Espersen (KF), 2000-12-14:
Men det kan altså kun lade sig gøre, hvis det kan betale sig at arbejde, og det er totalt blottet for visioner og at grave sig selv ned i skyttegrave, hvis man tror, at løsningen på problemet med ældrebyrden er at beskatte de mennesker, der i forvejen går på arbejde, endnu hårdere.
Svend Auken (S), 2007-02-08:
Jeg har citeret en sætning, og jeg vil gerne citere en anden: »Europa-Parlamentet gentager, at et moderne, demokratisk og verdsligt Tyrkiet efter dets opfattelse vil kunne spille en konstruktiv og stabiliserende rolle med hensyn til at fremme forståelsen mellem civilisationerne og mellem Den Europæiske Union og landene i regionen omkring Tyrkiet, navnlig Mellemøsten, samtidig med at det gradvis tilpasser sig EU-medlemsstaternes politik; glæder sig i den forbindelse over den tyrkiske regerings beslutning om at ville deltage i FN’s fredsbevarende styrker i Libanon.«
Bjørn Elmquist (RV), 1997-10-30:
Jeg har en fornemmelse af og har også set det antydet i flere aviser og hørt det nogle steder, men det skal jeg ikke gå nærmere ind på, at man måske mener, at stykprisen skal være ganske lav, og at der var nogle, der sad og regnede ud, hvad stykprisen var, for så vidt angik Somalia, og dér var den for høj?
Morten Messerschmidt (DF), 2023-02-01:
Det, der er min bekymring, er, at vi, hvis man på udenrigspolitikken eksempelvis fjerner vetoretten og endda gør det via passerellebestemmelsen, så det ikke kræver en traktatændring, som Danmark kan sige nej til, så får en situation, hvor Danmark kan blive forpligtet til nogle udenrigspolitiske positioner, som ikke har opbakning i Folketinget.
Anders Samuelsen (NY), 2008-04-04:
I modsætning til nogle af de metoder, som regeringen generelt har valgt i forbindelse med dens forsøg på at indføre frit valg, er det her en klassikerudgave af frit valg, som Ny Alliance sagtens kan bakke op, og kan man gøre det endnu enklere, er det bare helt fint.
Flemming Hansen (KF), 1998-10-29:
Det, der er sket på aktiemarkedet gennem de senere år, er jo først og fremmest, at aktiemarkedet i allerhøjeste grad er blevet internationaliseret ved direkte konkurrence mellem de enkelte landes børser, og - hvad der er endnu vigtigere i Danmark - ved at det er såkaldt almindelige mennesker, dvs. os alle sammen, der i dag interesserer sig for aktier og bruger aktier som investeringsobjekter, ikke mindst i forbindelse med pensionsordninger af forskellig slags, så vi støtter forslaget.
Keld Albrechtsen (EL), 2000-05-02:
Og så blot med hensyn til økologien, som hr. Erling Christensen nu fremhæver: Jamen så er der jo bare at sige, at i det forslag til vedtagelse, som Enhedslisten og SF har fremsat, er der klare formuleringer om det, der nu skal gøres med hensyn til økologien.
Susan Kronborg (RV), 2021-10-12:
Så Radikale er meget stolte over resultatet af samarbejdet med de øvrige partier og regeringen, men vores grønne ambitioner stopper ikke her, og vi ser frem til forhandlingerne i andet regi om boligudspillet, hvor vi ser muligheden for byggeri, der kan bane vejen for grønt byggeri i det hele taget.
Annette Just (FP), 1998-01-30:
utrolig fornuftigt, at man overvejer, hvordan man får skrevet ind, at det skal være på det kontinent, hvor de er fra, for hvis vi skal være ærlige, opstår de største problemer så ikke, når det er folk, der bliver deplaceret i områder, hvor de ikke har en jordisk chance for at kunne akklimatisere sig? Det er ikke nemt for en dansker at føle sig som en asiat, og det er endnu sværere for en asiatisk flygtning at blive til en dansker.
Anders Samuelsen (NY), 2008-01-10:
Det betyder ikke, at der ikke stadig væk er rigtig, rigtig mange ting, som kunne gøres anderledes og mere fleksibelt, hvor man kunne løsne op, og hvor man også kunne gå hele vejen og begynde at diskutere vores helt håbløse skattesystem, som helt åbenlyst er medvirkende årsag til, at vi ikke har læger nok til at udføre de operationer, eller som betyder, at de i stedet for vælger at søge mod det private sundhedsvæsen, hvor de så kan blive kompenseret for det høje skattetryk ved en højere løn.
Trine Bramsen (S), 2020-12-03:
Som jeg nævnte, er det også baggrunden for, at vi ikke opdeler mænd og kvinder på værnepligtsuddannelsen, for det handler ikke om, om man er mand eller kvinde, det handler om, at man er værnepligtig, og at man er ens; man er en deling, der står sammen; der er ikke forskel på folk.
Nanna W. Gotfredsen (M), 2024-04-23:
Det gør mig så rasende, så er det her overhovedet nok, eller skal vi have den helt store handske op her i forhold til at kigge værktøjskassen efter, så vi også kommer efter det personrettede tilsyn, så de krænkelser, de mest udsatte måtte opleve, er noget, der faktisk bliver anmeldt, lyttet til og handlet på?
Peter Skaarup (DF), 2011-04-06:
Jeg synes jo som altid, at fru Line Barfod holder nogle meget saglige taler og har nogle interessante betragtninger, men kan fru Line Barfod alligevel ikke se, at når vi står på Folketingets talerstol i en debat, der handler om terrorister, der bruger vold for at opnå politiske mål ved at angribe f.eks. Jyllands-Posten eller mange andre mål i Danmark – det er jo det, der har været situationen; de har gjort forsøg på det og planlagt det – er der en forskel på de terrorister, der prøver at opnå deres mål via vold, og så en arbejdsplads, hvor der er en diskussion om, hvor langt man kan gå i forhold til at ytre sig med nogle holdninger til det ene eller det andet, der foregår på den arbejdsplads, der er tale om?
Anders Samuelsen (LA), 2009-04-16:
Jeg mener, at det ville være forkert at have en forventning om, at der ville komme et fuldstændig udtømmende bud på det i sådan en redegørelse som den, statsministeren kom med, men jeg synes alligevel, at der var nogle pejlemærker i talen, som giver en indikation af, hvad det er for en type statsminister, vi har fået, og hvad det er for en retning, den regering, VK-regering, som vi har på nuværende tidspunkt, vil tage fremover.
Thor Pedersen (V), 2003-05-08:
Hvis man har den opfattelse, at det vender igen, skal man være meget varsom med at sætte noget i værk, som virker, efter at de er vendt, for så havner vi lige der, hvor den tidligere regering jo i virkeligheden med rette argumenterede for faren ved overophedning ved 180.000 ledige, for det gjorde man rent faktisk.
Stine Brix (EL), 2018-04-10:
Men når kommunerne nu ifølge den gældende lovgivning er tvunget til at bruge private virksomheder i ældreplejen, mener vi selvfølgelig, at det er fornuftigt, at vi fra Folketingets side går ind og stiller nogle krav til, hvordan man inddrager og hvordan man samarbejder med de private leverandører.
Pia Olsen Dyhr (SF), 2013-10-31:
Det er altså godt for Nordvestjylland, og hvis man ser det i sammenhæng med Togfonden DK, hvor vi lægger op til to tog i timen til Herning, Holstebro og Struer, så kan man sige, at Nordvestjylland nu får, hvad der rettelig tilkommer dem.
Morten Østergaard (RV), 2009-02-17:
En væsentlig del af familiebegrebet er jo, at når man sætter børn i verden, beslutter man som forældre, hvilke navne de børn skal bære, og der synes jeg da, at det er mærkeligt og en underlig totalitær tilgang til det, at man så nu vil sidde og bestemme det inde i Folketinget - i hvert fald, hvad for nogle navne de ikke må bære.
Connie Hedegaard (KF), 2008-05-27:
Regeringen har også givet tilsagn om, at vi f.eks. vil udarbejde en strategi for reduktion af energiforbruget i bygninger; vi vil se på barrierer i den almene boligsektor; vi vil analysere, om vi kan lave hele det, der hedder tarifstrukturen, om, sådan at vi bruger energien meget bedre, når den er til rådighed i systemet, så borgerne også får et incitament til at bruge energien, når den er billigst for samfundet at bruge; vi vil styrke energibesparelser i de statslige institutioner; vi vil se på en mere effektiv indvinding af olie og gas; og mange, mange flere ting kunne jeg nævne, som vi heldigvis også var enige om som en del af energiaftalen at sætte i værk.
Simon Emil Ammitzbøll (RV), 2008-05-13:
Så jeg tror sådan set, at forslagsstillerne risikerer både at gå i den modsatte retning af, hvad man selv ønsker, altså få nogle lavere straffe for visse af voldtægterne, og faktisk også risikerer at komme ud i, at der kan være nogle, hvor tvivlen ikke kommer den anklagede til gode.
Anders Samuelsen (RV), 1998-06-02:
Men jeg skal sige, at fra Det Radikale Venstres side kan vi ikke støtte forslaget, for som det også blev omtalt fra ministerens side, har en tværministeriel gruppe netop barslet med en rapport, som viser, at området i høj grad er dækket ind af den eksisterende lovgivning. Så der er altså reguleringer på området, og derudover er der igangsat en række initiativer - igen ifølge ministerens redegørelse - og det ser vi også positivt på.
Rune Lund (EL), 2021-01-21:
Så det vil altså sige: Hvis man tilfører et milliardbeløb til bilområdet for at fremme elbiler og den midlertidige støtte så ophører i 2025, bliver det dyrere at være dansker, fordi der er en midlertidig, hvad skal man sige, skattelettelse, som det i realiteten er, der ophører i 2025 – ville det så ikke være mere naturligt, at man kiggede på, at der sådan set fra 2021-2025 er blevet tilført flere penge til området for netop at fremme elbiler?
Peder Hvelplund (EL), 2019-03-20:
Derfor skal jeg bare høre, om det er udtryk for god liberal omgang med skatteydernes penge, at veje sådan bliver kastet i grams, alt efter hvor regeringens parlamentariske grundlag er bosiddende, og om ministeren synes, at det er udtryk for god liberal politik at bruge penge på en vejstrækning, som ifølge erhvervslivet selv ikke giver mening.
Martin Henriksen (DF), 2019-02-08:
Kan ministeren ikke se en vis pointe i, at det, hvis der er færre, der benytter sig af au pair-ordningen, så vil betyde, at de alt andet lige formentlig vil blive nødt til at søge kontakt til et dansk firma, måske et dansk rengøringsfirma, og aftale en pris for, at de så kan komme og hjælpe med nogle af de her huslige pligter?
Morten Messerschmidt (DF), 2007-10-11:
Jeg synes sådan set, det er godt, at der er nogle lande, der går foran med et håb om - hr. Svend Auken kalder dem den sorte firkant; nu er grøn jo som bekendt håbets farve, og derfor vil jeg kalde dem den grønne firkant – at vi kan få reduceret budgetterne ganske mærkbart.